Banjice so pomemben del otroške opreme. Hkrati pa novopečeni starši malega novorojenčka kopajo kar s strahom. Novorojenčkov ne kopamo, dokler se popek ne posuši in ne odpade. Kdaj začeti kopati dojenčka v banjici, vam bo na obisku na domu povedala patronažna sestra, ki bo tudi pokazala, kako dojenčka varno skopati v otroški banjici. Dojenčki med kopanjem v banjici, ravno prav napolnjeni z vodo telesne temperature, zelo uživajo in veselo brcajo. Kopanje v banjici bo kmalu postalo čudovit del večernega obreda pred spanjem. Večerna rutina vašemu dojenčku pomaga dojeti, da je napočil čas za spanje.Po kopanju v otroški banjici vaš dojenček ni le čist in dišeč, ampak tudi pomirjen in prijetno utrujen.